b'\n_START_ARTICLE_\nKapska kolonija\n_START_SECTION_\nNizozemska kolonizacija\n_START_PARAGRAPH_\nNizozemska vzhodnoindijska dru\xc5\xbeba (VOC) je bila s svojimi trgovci pod poveljstvom Jana van Riebeecka prva, ki je ustanavljala evropske kolonije v Ju\xc5\xbeni Afriki. Naselje Cape je bilo zgrajeno leta 1652 kot to\xc4\x8dka za ponovno oskrbo in postaja za plovila Vzhodnoindijske dru\xc5\xbebe na poti med Nizozemsko in D\xc5\xbeakarto v Nizozemski vzhodni Indiji. Postopoma je to postala skupnost naseljencev, prednikov Burov, evropske etni\xc4\x8dne skupine v Ju\xc5\xbeni Afriki._NEWLINE_Lokalni Kojkoji niso imeli niti mo\xc4\x8dne politi\xc4\x8dne organizacije, niti gospodarstva, razen svojih \xc4\x8dred. S trgovci na nizozemskih ladjah so menjali \xc5\xbeivino, vendar so zaposleni v tej dru\xc5\xbebi Kojkoje izrinili iz poslovanja, ko so ustanavljali svoje kmetije. Spori so utrjevali evropska zemlji\xc5\xa1ka posestva in povzro\xc4\x8dali nazadovanje kojkojske dru\xc5\xbebe. Voja\xc5\xa1ki uspeh v 1670-ih je \xc5\xa1e okrepil nadzor Nizozemske vzhodnoindijske dru\xc5\xbebe nad Kojkoji, ki so postali glavni vir kolonialnega mezdnega dela._NEWLINE_Obmo\xc4\x8dje okrog postaje dru\xc5\xbebe je bilo prenaseljeno in nomadski evropski \xc5\xbeivinorejci ali trekboeren so se selili na \xc5\xa1ir\xc5\xa1e obmo\xc4\x8dje, zapu\xc5\xa1\xc4\x8dali bogata, vendar omejena kmetijska zemlji\xc5\xa1\xc4\x8da na obali, na su\xc5\xa1ne notranje planote, kjer so s pastirskimi Kojkoji tekmovali za najbolj\xc5\xa1a pa\xc5\xa1na zemlji\xc5\xa1\xc4\x8da. Od leta 1700 je tradicionalno kojkojsko pastirsko \xc5\xbeivljenje izginilo. Z britansko vlado so bili leta 1795 na rtu vzpostavljeni dru\xc5\xbebenopoliti\xc4\x8dni temelji.\n_START_SECTION_\nBritanska zasedba\n_START_PARAGRAPH_\nLeta 1795 je Francija zasedla sedem nizozemskih provinc, domovino Nizozemske vzhodnoindijske dru\xc5\xbebe. To je spodbudilo Veliko Britanijo, da je leta 1795 zasedla ozemlje zaradi bolj\xc5\xa1ega nadzora nad morjem, da bi ustavila vse morebitne francoske poskuse, da bi dosegli Indijo. Britanci so poslali floto devetih voja\xc5\xa1kih ladij, ki so bile zasidrane v Simonstadu in po porazu nizozemske milice v bitki pri Muizenbergu prevzela nadzor nad ozemljem. Nizozemska vzhodnoindijska dru\xc5\xbeba je prenesla svoje ozemlje in zahteve na Batavsko republiko (revolucionarno obdobje Nizozemske) leta 1798, a je prenehala obstajati \xc5\xbee leta 1799. Izbolj\xc5\xa1anje odnosov med Britanijo, Napoleonovo Francijo in Batavsko republiko je omogo\xc4\x8dilo Britaniji, da je s pomo\xc4\x8djo Batavske republike leta 1803 v skladu z amienskim mirom pri\xc5\xa1la do Rta dobrega upanja._NEWLINE_Leta 1806 je bil rt pod nadzorom Batavske republike. Britanci so ga ponovno dobili po zmagi v bitki pri Blaauwbergu. Za\xc4\x8dasni mir med Britanijo in Francijo se je spremenil v sovra\xc5\xbenost, Napoleon je okrepil svoj vpliv nad Batavsko republiko. Britanci, ki so ustanovili kolonijo 8. januarja 1806, so upali, da bodo Napoleona zadr\xc5\xbeali pro\xc4\x8d od rta in nadzorovali trgovske poti do Daljnega vzhoda. Leta 1814 je nizozemska vlada uradno odstopila suverenost nad rtom Britancem v skladu z londonsko konvencijo (angle\xc5\xa1ko-nizozemski sporazum iz 1814).\n_START_SECTION_\nBritanska kolonizacija\n_START_PARAGRAPH_\nBritanci so za\xc4\x8deli naseljevati vzhodno mejo kolonije s prihodom 1820 naseljencev v Port Elizabeth. Prav tako so za\xc4\x8deli uvajati temeljne pravice za \xc4\x8drnsko afri\xc5\xa1ko prebivalstvo rta in leta 1833 so ukinili su\xc5\xbeenjstvo. Nezadovoljstvo, ker so bili nizozemski kmetje proti tem dru\xc5\xbebenim spremembam, ter zaradi uvedbe angle\xc5\xa1kega jezika in kulture, je povzro\xc4\x8dilo velik celinski pohod, znan kot velika selitev Burov z vozovi z volovsko vprego, ter naseljevanje notranjosti dr\xc5\xbeave. Nastali sta "Burska republika" Transvaala in Svobodna dr\xc5\xbeava Oranje._NEWLINE_Na rtu se je nadaljevalo britansko priseljevanje, tudi veliko Burov se je \xc5\xa1e naprej razseljevalo po celini in konec monopola Britanske vzhodnoindijske dru\xc5\xbebe nad trgovino je omogo\xc4\x8dil gospodarsko rast. Takrat je bilo tudi veliko mejnih vojn proti Ksosom ob vzhodni meji rta. Ksosi so za\xc4\x8deli mno\xc5\xbei\xc4\x8dno uni\xc4\x8devati lastne pridelke in \xc5\xbeivino, ker so bili prepri\xc4\x8dani, da bo to prebudilo njihove duhove in povzro\xc4\x8dilo poraz belcev. Nastala je lakota, njihov odpor je bil zatrt in za\xc4\x8delo se je dolgo obdobje stabilnosti na meji._NEWLINE_Mir in blaginja sta vzbudila \xc5\xbeeljo po politi\xc4\x8dni neodvisnosti. Leta 1854 je Rt dobrega upanja izvolil svoj prvi parlament na podlagi ve\xc4\x8drasne volilne pravice (Cape Qualified Franchise). Prebivalci rta so lahko volili na podlagi splo\xc5\xa1ne najmanj\xc5\xa1e ravni lastni\xc5\xa1tva premo\xc5\xbeenja ne glede na raso._NEWLINE_Izvr\xc5\xa1ilna oblast je v celoti ostala v rokah britanskega guvernerja, kar ni olaj\xc5\xa1alo napetosti v koloniji med vzhodnimi in zahodnimi predeli.\n_START_SECTION_\nOdgovorna vlada\n_START_PARAGRAPH_\nLeta 1872 je po dolgem politi\xc4\x8dnem boju Rt dobrega upanja dobil "odgovorno vlado" s prvim predsednikom vlade Johnom Moltenom. Izvoljeni predsednik vlade in njegov kabinet sta imela popolno odgovornost za zadeve v dr\xc5\xbeavi. Za\xc4\x8delo se je obdobje visoke gospodarske rasti in socialnega razvoja, vzhodno-zahodna delitev je mirovala. Sistem ve\xc4\x8drasne volilne pravice je spro\xc5\xbeil po\xc4\x8dasno in krhko rast politi\xc4\x8dne vklju\xc4\x8denosti, etni\xc4\x8dne napetosti so se umirile. [5] Leta 1877 se je dr\xc5\xbeava raz\xc5\xa1irila z Zahodno in Vzhodno Kaplandijo. _NEWLINE_Odkritje diamantov okoli Kimberleyja in zlata v Transvaalu je povzro\xc4\x8dilo nestabilnost predvsem zato, ker je vzpon na oblast prinesel ambicioznega imperialisti\xc4\x8dnega Cecila Rhodsa. Ko je postal predsednik vlade rta, se je hitro \xc5\xa1iril britanski vpliv v zaledju, \xc5\xa1e posebej ker je \xc5\xbeelel kot in\xc5\xbeenir osvojiti Transvaal. \xc4\x8ceprav je napad Jamesona Raida spodletel in je vlada padla, se je za\xc4\x8dela druga burska vojna. Britanci so zmagali. Politika kolonije je povzro\xc4\x8dala prevladujo\xc4\x8do napetost med britanskimi naseljenci in Buri. Rhodes je uvedel prve uradne omejitve glede politi\xc4\x8dnih pravic \xc4\x8drnih afri\xc5\xa1kih dr\xc5\xbeavljanov Kapske kolonije. _NEWLINE_Rt dobrega upanja je ostal pod britansko oblastjo do nastanka Ju\xc5\xbenoafri\xc5\xa1ke zveze leta 1910, ko je postal provinca, znana kot Kaplandija.'